သတ္တကဒမ္ဗပုပ္ဖိယ

အရှင်သတ္တကဒမ္ဗပုပ္ဖိယထေရ် ဟိမဝန္တာတောင်အနီး ကုက္ကုဋတောင်ခြေ၌ သီတင်းသုံးတော်မူသော ပစ္စေကဗုဒ္ဓါ ခုနစ်ဆူအား ကံ့ကော်ပန်းခုနစ်ပွင့်ကို လက်အုပ်ချီမိုး၍ ကြည်ညိုသော စိတ်ဖြင့် ပူဇော်ခဲ့ပါသည်။ ထိုသို့ ကောင်းမှုကံနှင့် စေတနာတို့ကြောင့် လူ့ဘဝ စွန့်လွန်သောအခါ တာဝတိံသာနတ်ပြည်သို့ ရောက်ရှိခဲ့သည်။ ထိုပန်းလှူဒါန်းခဲ့သည့် ကုသိုလ်ကံအကျိုးဆက်ကြောင့် ၉၄ ကမ္ဘာတိုင်အောင် အပါယ်လေးဘုံသို့ လားရောက်ခြင်း မရှိခဲ့ပါ။ ဤသည်မှာ ပစ္စေကဗုဒ္ဓါအား ပန်းပူဇော်ခြင်း၏ အကျိုးပင် ဖြစ်ပေသည်။ အရှင်ထေရ်သည် ကိလေသာတို့ကို လောင်မြိုက်ကာ အာသဝေါကင်းစင်သော ရဟန္တာဘဝဖြင့် နေထိုင်တော်မူသည်။ ဘုရားရှင်၏ သာသနာတော်ကို ကောင်းစွာ ကျင့်သုံးပြီးစီး၍ ပဋိသမ္ဘိဒါဉာဏ်လေးပါးတို့ကိုလည်း ရရှိတော်မူခဲ့သည်။(အပ၊၂၊၆) ကိုးကား Category:ဗုဒ္ဓဝင် ပုဂ္ဂိုလ်များ